Medlemmer av Salangen Menighetsråd

#### INNKALLING TIL MENIGHETSRÅDSMØTE

Det innkalles herved til møte i Menighetsrådet, tirsdag 3.september kl.18.00 i kirka.

**Saker til behandling:**

# **Sak 31/24 Godkjenning av innkalling og saksliste**

**Sak 32/24 Godkjenning av protokoll fra Menighetsrådsmøte 11.6.24**

**Sak 33/24 Referater**

**MR Sak 34/24 Bibelen til alle**

**MR Sak 35/24 Salmekveld**

**MR Sak 36/24 Gullkonfirmanter 2025**

**MR Sak 37/24 Gudstjenesteliste høsten 2024**

Innkallingen sendes også til de to første vara medlemmene og Prosten.

Melding om fravær gis snarest på mail: to368@kirken.no eller **tlf. 928 22 218**

Torbjørn Paulsen har ansvar for bevertningen.

**Vel møtt!**

# Andreas Bay Tonje Østvik

Leder kirkeverge/daglig leder

**MØTEBOK**

#### Sak 31/24 Godkjenning av innkalling og saksliste

**Forslag til vedtak:**

Innkalling og saksliste godkjennes. Møtet er lovlig satt.

#### Sak 32/24 Godkjenning av protokoll fra menighets/fellesrådsmøte 11.6.24

**Forslag til vedtak:**

Protokollen fra Menighets/fellesrådsmøte den 11.6.24 godkjennes.

#### Sak 33/24 Referater

*Følgende referater fremlegges:*

1. AU hadde møte 28.8.24 og gikk gjennom sakene til dagens møte
2. KA – Tariffrevisjonen av Hovedtariffavtalen for Den norske kirke

Forhandlingen ble gjennomført 11.-13.juni. Partene ble enige om et anbefalt forhandlingsresultat. Det anbefalte forhandlingsresultatet er nå vedtatt av Kas medlemmer i uravstemning. Alle fagforeningene har også godkjent resultatet. Lønnsendringene kan derfor iverksettes så snart som mulig.

Alt om tariffoppgjøret ligger her: <https://www.ka.no/sak/article/1785759>

1. Nordsamisk navn på Salangen kirke – Siellaga girku

Brev fra Nord Hålogaland bispedømmeråd

Statens kartverk melder i brev av 25. juni 2024 at de har vedtatt skrivemåte for 52 nordsamiske stedsnavn i Salangen kommune (deres sak 2002/289). I denne sammenheng har de også vedtatt skrivemåte for det nordsamiske navnet til Salangen kirke: **Siellaga girku**.

Kirkeordning for Den norske kirke sier i §3 at navn på kirker fastsettes av bispedømmerådet. Nord-Hålogaland bispedømmeråd gav i sin sak 34/24 bispedømmets administrasjon fullmakt til å vedta samiske og kvenske navn på kirker i tråd med Kartverkets anbefalinger. Nord-Hålogaland bispedømmeråd fastslår derfor at **Salangen kirke har to likestilte navn: Salangen kirke og Siellaga girku.**

Vedtaket medfører ikke krav til Salangen kirkelige fellesråd om å endre skilting, oppslag og annet, men vi oppfordrer til å ta i bruk begge navn når det er mulig, og til å fase det inn også i skilt, oppslag og andre faste installasjoner, samt informere om vedtaket lokalt.

Bispedømmerådet har ikke tatt imot innspill i denne saken. Saken var på høring fra Kartverkets side i Salangen kommune i 2022 uten at det kom innspill. Bispedømmerådets vedtak følger Den norske kirkes politikk med tanke på urfolk- og minoritetsspråk og ligger innenfor bispedømmerådets mandat etter kirkeordningen. Siden det ikke ligger krav i vedtaket blir det derfor gjort uten noen innspillsrunde.

1. Sokneprest Grete Glemmestad er tilbake i 40 % jobb etter hofteoperasjon. I tillegg skal hun ha 5 uker ferie i høst. Einar Hansen er engasjert som vikar for Grete når hun har ferie, i tillegg til at han skal ta enkeltoppdrag ved behov.

Det er ikke mulig å gjøre alle oppgaver når en jobber redusert, og konfirmantundervisningen er en oppgave som Grete ikke skal ha ansvar for dette konfirmantåret. Prosten har jobbet lenge for å finne en annen prest som kan ta konfirmantundervisningen, uten å lykkes. Det er nå bestemt at kirkeverge Tonje Østvik går inn og tar ansvar for konfirmantundervisningen. Dette blir ikke som en del av kirkevergestillingen, men som en ekstra jobb. Nytt dette året er at det blir samarbeid med både Lavangen og Gratangen om konfirmantundervisningen.

**Forslag til vedtak:**

Salangen menighetsråd tar referatene til orientering.

**MR Sak 34/24 Bibelen til alle**

Bibelen til alle er et internasjonalt samarbeid om bibeldistribusjon initiert av Ungdom i Oppdrag. Målet er i første runde å tilby alle hjem en gratis bibel på dere eget språk. Både Grunnlovsjubileet i 2014 og Reformasjonsjubileet i 2017 gir oss en naturlig anledning til å fokusere på Bibelens betydning for utviklingen av vårt samfunn.

Ungdom i oppdrag – Bibelen til alle skriver følgende på hjemmesiden:

<https://no.uioborgen.no/bible-to-all>

Ingen bok har påvirket nasjoner, kulturer, familier og enkeltmennesker mer enn Bibelen. Derfor har vi tatt mål av oss til å tilby den gratis til alle hjem i Norge. Dette er en del av et ønske om å berøre hele Norge med Guds ord i forbindelse med 500-årsjubileet for reformasjonen. På den tiden kom Guds ord for første gang til mange av Europas hjem på deres eget språk, og la et fundament av kristne verdier som har vart gjennom århundrene og preget våre samfunn og liv.

Bibelen er verdens mest leste bok. Likevel er den for mange nordmenn en uåpnet bok. Vi ønsker å aktualisere Bibelen slik at den oppfattes relevant for mennesker i Norge.

Bibelen til alle i Troms er et økumenisk, tverrkirkelig arrangement. De fleste kristne menigheter i fylket står sammen om utdeling og aktualisering av Bibelen. Det jobbes med å sette opp ulike arrangement i de ulike kommunene i etterkant av bibelutdelingen.

Så langt har Bibelen blitt delt ut i mange kommuner i Troms, og nå er turen kommet til Salangen og Lavangen. I uke 40 kommer det 25 ungdommer fra Ungdom i Oppdrag. De skal besøke alle husstander og tilby en gratis Bibel. Dette skal skje mandag 30.sept til fredag 4.okt fra klokken 17 – 20.

Til dette trenger de hjelp av lokale krefter. Det trengs hjelp til følgende oppgaver:

* hjelp i forkant med å sette opp roder
* være med på stand i sentrum lørdag 28. september kl 11 - 14
* sjåfører, og bil så klart
* være med på selve utdelingen

I etterkant av bibelutdelingen er det kommet et initiativ fra redaksjonskomiteen om å lage møtepunkt for å lese det nye testamentet høyt. Nytestamentet – vers for vers. I løpet av en periode på 1 år, vil vi lese hele nytestamentet høyt. Det settes opp møtepunkt både i kirka og på puben, og gjerne i Lavangen kirke også. Det skal ikke være noe innledning, eller annet innhold, kun høytlesning fra nytestamentet. Det er mulig å være med hele tiden, eller stikke innom og høre noe.

**Saken legges åpen frem for rådet**

**MR Sak 35/24 Salmekveld med fokus på misjonsprosjektet**

Misjonskonsulent i NMS Else Storås Vatne kommer på besøk til Troms i høst. I den forbindelse kommer hun til Salangen kirke søndag 13. oktober.

Vi har misjonsprosjekt gjennom NMS og Kamerun som hun kan hjelpe oss å sette fokus på.

Det er ikke gudstjeneste denne søndagen, og det er ønskelig å lage til en salmekveld med fokus på misjonsprosjektet. Salmekvelden avsluttes med kafe til inntekt for misjonsprosjektet.

Ann Kristin Bakkemo, menighetens kontaktperson for misjonsprosjektet, jobber med å planlegge salmekvelden og trenger sikkert hjelp fra flere til gjennomføringen.

**Saken legges åpen frem for rådet**

**MR Sak 36/24 Gullkonfirmanter 2025**

Neste års gullkonfirmanter ble konfirmert i Salangen kirke 22.juni 1975.

Hvem vil være med å planlegge gullkonfirmant treff?

Skal vi sende invitasjon til hele kullet?

Vedlagt følger navnelisten, klarer vi sammen å finne adressene på alle gjenlevende?

15 Gutter:

Kjell Sigmund Pedersen

Toralf Sørensen

Odd Elling Christensen

Pål Bjørstad

Eivind Myrland

Magnor Martinsen

Hans Sverre Woll

Per Erland Woll

Hugo Magne Breivik

Torbjørn Dahl

Bjørn Ivar Nyland

Per-Gunvald Mortensen

Roar Andreas Haugseth

Ole Bjørnar Vestermo

Gisle Hunstad

23 Piker:

Karin Lillian Mikkelsen

Heidi Kirsten Kristensen

Laila Isaksen

Gunn Isaksen

Randi Lisbeth Dahlberg

Jenny Helen Sørensen

Sissel Pedersen

Janne Karin Hansen

Lyveke Kristin Apeland

Ingeborg Kristine Sagerup

Anne Britt Pedersen

Beryl Tove Utnes

Hanne Turid Strokkenes

Janne Line Strokkenes

Elin Ann Jorunn Aspestrand

Heidi Johansen

Wenche Paula Ingeborg Pedersen

Evy Mariann Nordmo

Inger Bekkeli

May Sissel Hegge

Jorun Inger Evensen

May-Sissel Martinussen

Oddny Johanne Lind

**MR Sak 37/24 Gudstjenesteliste høsten 2024**

Vedlagt følger gudstjenestelisten for høsten 2024 til orientering.

**Forslag til vedtak:**

Salangen menighetsråd tar gudstjenestelisten for høsten 2024 til orientering.